Særligt nøjagtige referencestationer gør det muligt at bestemme ens placering med en centimeters nøjagtighed. (Grafik: DTU)

I dag går Aarhus' avancerede alternativ til GPS i luften. Aarhus-systemets præcision er mange gange højere end GPS-systemet. Det baner vejen for selvkørende biler, bud-droner og meget andet.

Sådan fungerer TAPAS Det velkendte GPS-system gik i luften for fyrre år siden, hvor amerikanske satellitter har hjulpet med at triangulere sig frem til præcise positioner på kloden ned til få meters nøjagtighed.



Siden er systemet blevet forbedret og både russiske (GLONASS), kinesiske (BeiDou) og europæiske (Galileo) satellit-systemer er stødt til.



Benyttes de samtidigt, kan der opnås nøjagtigheder på bare få centimeter, men her kan bygninger og vejr skabe problemer for målingernes præcision.



Særligt byområder er problematiske, fordi højhuse kan snyde positioneringssystemerne.



Ved at placere referencestationer indenfor relativt afgrænsede områder i og omkring byen, kan der korrigeres for de små afvigelser i målingerne fra positions-satellitterne.



I Aarhus vil 11 referencestationer placeret 5 til 10 km fra hinanden, sammen med data fra GPS og Galileo netværket, kunne bestemme enheders lokationer ned til en enkel centimeter.



Kilde: SDFE

Det vil kræve præcise positionsdata at komme omkring i fremtidens smartbyer. Selvkørende biler, automatiserede skraldebiler, bud-droner og en stribe andre tjenester kræver at vide præcis, hvor de er i bybilledet.Det kan de ikke med dagens GPS-system, som alene kan levere få meters nøjagtighed.Men det vil de kunne fra i dag i og omkring Aarhus, hvor positioneringssystemet TAPAS (Testbed i Aarhus for Præcisionspositionering af Autonome Systemer) går i luften.I samspil med data fra det amerikanske GPS-satellitter, de nye europæiske Galileo satellitter og 11 dedikerede referencestationer, kan der nu positioneres enheder med ned til en enkel centimeters nøjagtigheder.Og det gælder også, mens de er i bevægelse.Systemet bliver tilgængeligt for både virksomheder og myndigheder, så disse kan afprøve nye services og produkter.”Det her får enorm betydning for udviklingen af fremtidens samfund, ikke bare i Danmark. Med TAPAS-projektet sikrer vi, at Danmark er på forkant med udviklingen af super-præcis positionering via satellitter.På sigt kan virksomheder og myndigheder bruge teknologien, så de kan udvikle og teste nye produkter og services. Jeg ser enorme potentialer, som i sidste ende kommer den enkelte borger til gode,” siger energi-, forsynings- og klimaminister Lars Chr. Lilleholt.I Frederiksberg Kommune har Galileo-systemet sammen med referencestationer været i brug siden 2017, hvor nøjagtigheder ned til tre centimeter har bidraget til, at vejarbejder kan udføres op til 40 procent hurtigere, skriver Ingeniøren TAPAS-projektet er udviklet af DTU Space og er skabt i tråd med Aarhus satsning på smart-city løsninger.Her sigtes der efter at få digitale teknologier til at løse fremtidens udfordringer på bæredygtige og ressourceeffektive måder.“TAPAS-projektet giver os muligheder for at tage nogle store skridt fremad i forsøget på at skabe den smarte by. Det er både en god mulighed for at udvikle kommunens opgaveløsning, og vi forventer, at projektet vil tiltrække flere virksomheder, som kan bidrage til udviklingen af Aarhus,” siger Aarhus borgmester Jacob Bundsgaard i en pressemeddelelse.TAPAS bliver indviet 26. oktober kl. 13.30 ved Aarhus Citylab.